
EXPUNERE DE MOTIVE  PRIVIND OPORTUNITATEA 
PROIECTULUI DE HOTĂRÂRE
Privind actualizarea Devizului General pentru obiectivul de investitii 
,,Reabilitare Podul Eroilor”

                                                   
Motivul emiterii proiectului de hotărâre

1. Descrierea situației actuale
Direcţia Edilitară are cuprins în programul de investiţii pe anul 2017 obiectivul de investiţii ,,Reabilitare Podul Eroilor”.
	Podul Eroilor amplasat peste canalul Bega asigură legătura rutieră între străzile I. Văcărescu şi D.Bolintineanu din municipiul Timişoara, și facilitează accesul spre Piața Iosefin şi spre Autogara Timișoara. Podul a fost construit în anul 1938 şi se află în exploatare de 76 de ani, depăşind cu mult durata de exploatare pentru care a fost proiectat. Este construit pe grinzi din beton armat, având o lungimea totală de 52,50m şi o deschidere centrală de 34,80m peste canalul Bega.
În urma expertizei tehnice s-a constatat: starea necorespunzătoare a elementelor de rezistenţă care susţin calea, a infrastructurii şi a aparatelor de reazem; degradări ale malurilor şi modificări de albie; degradări în zona carosabilă şi trotuare.
	2. Schimbări preconizate și rezultate așteptate
	Municipiul Timişoara beneficiază de finanţare prin Programul National de Dezvoltare Locală 2017-2020 pentru obiectivul de investiţii  “Reabilitare Podul Eroilor“, cu valoare alocată de la bugetul de stat de 5.381.351,52 lei.
Municipiului Timişoara a achiziţionat în cursul anului 2014 Studiul de Fezabilitate pentru ,,Reabilitare Podul Eroilor”, întocmit de S.C. POD PROIECT S.R.L., Iași conform contractului de proiectare nr. 201/19.08.2014. 
	Prin HCL nr.345/31.07.2015 a fost aprobat acest Studiu de Fezabilitate.
	Având în vedere că Studiul de fezabilitate a fost întocmit în anul 2014, s-a solicitat actualizarea Devizului General, ţinând cont de modificarea cotei de TVA, de obținerea tuturor avizelor solicitate prin Certificatul de Urbanism și de valoarea contractului de servicii de asistență tehnică prin diriginți de șantier.
Totodată, obiectivul de investiţii menționat fiind inclus pe lista PNDL 2017-2020, sursa de finanţare va fi atât de la bugetul de stat cât şi de la bugetul local.
	Faţă de cele arătate mai sus, in vederea încheierii contractului de finanţare, este necesară adoptarea unei noi hotărâri de consiliu local pentru aprobarea actualizării Devizului General aferent obiectivului de investiţii “Reabilitare Podul Eroilor”.
	3. Concluzii        
	Prin urmare, în conformitate cu art.45 alin.2 lit.e din Legea nr.215/2001 privind administraţia publică locală, cu modificările şi completările ulterioare, supun spre dezbatere şi aprobare proiectul de hotărâre privind actualizarea Devizului General pentru obiectivul de investiţii “Reabilitare Podul Eroilor”.
Prin urmare consider oportună promovarea Proiectului de hotărâre privind actualizarea Devizului General aferent proiectului ”Reabilitare Podul Eroilor”, şi în conformitate cu art.45 alin.2 lit.e din Legea nr.215/2001 privind administraţia publică locală, cu modificările şi completările ulterioare, supun spre dezbatere şi aprobare Consiliului Local al Municipiului Timişoara proiectul de hotărâre mai sus menționat

